ประกาศเทศบาลตำบลพันดุงประกาศเทศบาลตำบลพันดุงเรื่องการดำเนินการเกี่ยวกับข้อมูลข่าวสารส่วนบุคคล[๑] เพื่อให้เป็นไปตามความในมาตรา๒๓ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องปฏิบัติเกี่ยวข้องกับการจัดระบบข้อมูลข่าวสารส่วนบุคคลโดยจัดให้มีการนำลงพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอเทศบาลตำบลพันดุงจึงจัดให้มีระบบข้อมูลข่าวสารส่วนบุคคล ดังนี้ข้อ๑ ประเภทของบุคคลที่มีการเก็บข้อมูลไว้(๑) นายกเทศมนตรีและรองนายกเทศมนตรี(๒) ประธานสภาและรองประธานสภาเทศบาลตำบล(๓) สมาชิกสภาเทศบาลตำบล(๔) พนักงานเทศบาล สังกัดเทศบาลตำบล(๕) ลูกจ้างประจำ สังกัดเทศบาลตำบล(๖) พนักงานจ้างตามภารกิจ สังกัดเทศบาลตำบล(๗) พนักงานจ้างทั่วไป สังกัดเทศบาลตำบล(๘) บุคคลที่มีหน้าที่เสียภาษีป้าย ภาษีโรงเรือนและที่ดินภาษีบำรุงท้องที่ในเขตเทศบาลตำบล(๙) ผู้ประกอบการหรือนิติบุคคลที่เป็นคู่สัญญากับเทศบาลตำบลข้อ๒ ประเภทของระบบข้อมูลข่าวสารส่วนบุคคล(๑) บุคคลตาม (๑) (๓) ของข้อ๑ สมุดทะเบียนประวัติ(๒) บุคคลตาม (๔) (๗) ของข้อ๑ สมุดทะเบียนประวัติ/แฟ้มประวัติ(๓) บุคคลตาม (๘) (๙) ของข้อ๑ ทะเบียนภาษีต่าง ๆ ใบเสร็จรับเงิน ฎีกาเบิกจ่ายเงินและสัญญาจ้างต่าง ๆข้อ๓ ลักษณะการใช้ข้อมูลตามปกติ(๑) บุคคลตาม (๑) ของข้อ ๑ ใช้ในการบริหารกิจการของเทศบาลตำบล(๒) บุคคลตาม (๒) และ (๓) ของข้อ ๑ ใช้ในการควบคุม ดูแลตรวจสอบการทำงานของนายกและรองนายกเทศมนตรี(๓) บุคคลตาม (๔) (๗) ของข้อ๑ ใช้ในการบริหารงานบุคคลของเทศบาลตำบล(๔) บุคคลตาม (๘) และ (๙) ของข้อ ๑ ใช้ในการบริการงานทางการเงิน การคลังใช้ในการเบิกจ่ายเงินให้กับคู่สัญญาจ้างเหมาก่อสร้างและใช้เป็นหลักฐานในการเรียกเก็บภาษีต่าง ๆการประเมินภาษีและการประมาณการรายได้ประจำปีงบประมาณของเทศบาลตำบลข้อ๔ วิธีการตรวจดูข้อมูลข่าวสาร(๑) บุคคลตาม (๑) (๓) ของข้อ๑ กรอกแบบฟอร์มขอตรวจสอบ ตามที่เทศบาลตำบลกำหนดและนายกเทศบาลตำบลเป็นผู้พิจารณาอนุมัติ(๒) บุคคลตาม (๔) (๗) ของข้อ๑ กรอกแบบฟอร์มขอตรวจสอบ ตามแบบที่เทศบาลตำบลกำหนด และปลัดเทศบาลตำบลเป็นผู้พิจารณาอนุมัติ(๓) บุคคลตาม (๘) และ (๙) ของข้อ ๑ กรอกแบบฟอร์มขอตรวจสอบตามแบบที่เทศบาลตำบลกำหนด และนายกเทศมนตรีเป็นผู้พิจารณาอนุมัติข้อ๕ วิธีการขอให้แก้ไขเปลี่ยนแปลงข้อมูล(๑) บุคคลตาม (๑) (๓) ของข้อ๑ แก้ไขเปลี่ยนแปลงข้อมูล ดังนี้(๑.๑) ขอแก้ไขเปลี่ยนแปลงข้อมูลโดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้อง และขออนุมัติจากปลัดเทศบาลตำบลหรือนายกเทศมนตรี แล้วแต่กรณีจึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไป(๒) บุคคลตาม (๔) (๗) ของข้อ๑ ขอแก้ไขเปลี่ยนแปลงข้อมูล ดังนี้(๒.๑) การขอแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรีว่าด้วยการแก้ไขวัน เดือน ปีเกิด ในทะเบียนประวัติข้าราชการ พ.ศ. ๒๕๒๗(๒.๒) การแก้ไขเพิ่มเติมรายการในแฟ้มประวัติพนักงาน มีแนวทางปฏิบัติ ดังนี้(๒.๒.๑) รายงานเปลี่ยนแปลงหรือเพิ่มเติมที่จะต้องแจ้งให้เทศบาลตำบลทราบเพื่อบันทึกในแฟ้มทะเบียนประวัติพนักงานเทศบาล- การผ่านการอบรม ดูงาน และการได้รับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาเอกสารหลักฐานที่เกี่ยวข้องให้กับเทศบาลตำบล จำนวน ๑ ชุด- การเพิ่มวุฒิการศึกษา ใช้หลักฐานสำเนาประกาศนียบัตร ปริญญาบัตรและสำเนาใบแสดงผลการศึกษา (Transcript) จำนวน ๓ ชุด- การเปลี่ยนชื่อตัว สกุล ให้แจ้งเปลี่ยนแปลงโดยแนบสำเนาเอกสารหลักฐานใบเปลี่ยนชื่อตัว ชื่อสกุลพร้อมกับแนบแบบ ท.ร. ๑๔ (สำเนาทะเบียนบ้าน) จำนวน ๓ ชุด- การเพิ่มเติมรายการอื่น ๆ เช่นการได้รับคัดเลือกเป็นพนักงานดีเด่นเป็นต้น ให้ส่งสำเนาใบประกาศหรือหลักฐานอื่น ๆ จำนวน ๑ ชุด(๒.๒.๒) เอกสารหลักฐานที่ส่งให้เทศบาลตำบลต้องรับรองสำเนาถูกต้องตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖ ข้อ ๓๑ ทุกครั้ง(๓) บุคคลตาม (๘) และ (๙) ของข้อ ๑ ขอแก้ไข เปลี่ยนแปลงข้อมูล ดังนี้(๓.๑) ขอแก้ไขเปลี่ยนแปลงข้อมูลโดยการยื่นคำร้องพร้อมทั้งแนบเอกสารหลักฐานที่เกี่ยวข้อง และขออนุมัติจากปลัดเทศบาลตำบลหรือนายกเทศมนตรี แล้วแต่กรณี จึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไปข้อ๖ แหล่งที่มาของข้อมูล(๑) บุคคลตาม (๑) (๓) ของข้อ๑ เจ้าของประวัติ(๒) บุคคลตาม (๔) (๗) ของข้อ๑ เจ้าของประวัติ/คำสั่งบรรจุแต่งตั้ง, โอน(ย้าย), ย้าย, เลื่อนขั้นเงินเดือน(๓) บุคคลตาม (๘) ของข้อ ๑ เจ้าของประวัติ/เอกสารทางราชการ(๔) บุคคลตาม (๙) ของข้อ ๑ จากสัญญาจ้างประกาศ ณ วันที่ ๑๑พฤศจิกายน พ.ศ. ๒๕๕๘มณี ใจชอบนายกเทศมนตรีตำบลพันดุงชวัลพร/ปริยานุช/จัดทำ๔ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนที่ ๘ ง/หน้า ๒๙๐/๒๘ มกราคม ๒๕๕๙